निजी हॉस्पिटल में फिक्स करें फीस, नहीं तो लगा देंगे ताला
शहर में संचालित प्राइवेट हॉस्पिटल व नर्सिंग होम संचालक ब्लड जांच, एक्स-रे सोनोग्राफी और सीटी स्कैन के लिए मनमाने शुल्क वसूल रहे हैं। जांच शुल्क निर्धारित नहीं होने की वजह से इलाज के नाम पर लूट मची हुई। इस मामले को लेकर मंगलवार को युवा कांग्रेस के सदस्यों ने जिला अस्पताल का घेराव किया। घेराव के लिए पहुंचे युवा कांग्रेस के सदस्यों ने कहा कि प्राइवेट हॉस्पिटल में जल्द ही जांच शुल्क निर्धारित किया जाए, नहीं तो सीएमओ कार्यालय में ताला लगा देंगे।
युकांइयों ने बताया कि प्राइवेट हॉस्पिटल और पैथोलॉजी लैब में जांच के लिए मनमाने शुल्क लिया जा रहा हैं। नर्सिंग होम में रुपए वसूलने के लिए नॉर्मल की जगह सीजर प्रसव किया जाता हैं। स्वास्थ्य विभाग ने हॉस्पिटल के बाहर को रेट लिस्ट की सूची चस्पा करने का भी निर्देश दिया हैं। इसके बावजूद हाॅस्पिटल संचालक इस मामले पर कोई पहल नहीं कर रहे हैं। युवा कांग्रेस के विधानसभा के अध्यक्ष चेतन भानुशाली ने कहा कि सभी प्राइवेट हॉस्पिटल में जांच की रेट लिस्ट लगाई जाएं। इसके अलवा पेइंग वार्ड और प्राइवेट एंबुलेंस का किराया भी निर्धारित किया जाए। इस मामले पर जल्द ही कोई पहल नहीं किया गया, तो युवा कांग्रेस के द्वारा उग्र आंदोलन किया जाएगा। इस दौरान, शहर कांग्रेस कमेटी के सचिव शकील रिजवी, युकां के जिला महामंत्री राजिक सोलंकी आदि कार्यकर्ता मौजूद रहे।
hin_Deva hin_Deva hin_Deva